ai4bharat/Pralekha huggingface dataset:
रक्षा मंत्रालय
नौसेना के मुंबई स्थित डॉकयार्ड ने बनाई कोरोना जांच के लिए कम लागत वाली इन्फ्रारेड सेंसर गन
(नौसेना के मुबंई स्थिति डॉकयार्ड ने अपने प्रवेश द्वारों पर बड़ी संख्या में कर्मियों की स्क्रीनिंग के लिए इन्फ्रारेड तापमान सेंसर गन डिजाइन की है, ताकि सुरक्षा जांच गतिविधियों पर बोझ कम किया जा सके। डॉकयार्ड द्वारा खुद के उपलब्ध संसाधनों से विकसित इस गन की कीमत 1000 रूपए से भी कम है जो कि बाजार में उपलब्ध ऐसे अन्य गनों की कीमत का अंश भर है।
कोविड-19 महामारी ने हाल के दिनों में दुनिया की सबसे बड़ी चिकित्सा आपात स्थिति पैदा कर दी हैं। संक्रमित रोगियों की संख्या में भारी वृद्धि देखते हुए देश के चिकित्सा बुनियादी ढांचे की कडी परीक्षा हो रही है।
नौसेना के पश्चिमी कमान के 285 वर्ष पुराने डॉकयार्ड में प्रतिदिन औसतन लगभग 20,000 कर्मी आते हैं। कोरोना संक्रमण के फैलाव के मद्देनजर, इन कर्मियों की डॉकयार्ड में प्रवेश करने के समय प्रारंभिक जांच जरूरी हो गई है। संभावित रोगी की बिना संपर्क के प्रारंभिक स्क्रीनिंग करने के लिए उसके शरीर के तापमान की जांच करना सबसे बेहतर तरीका है।
कोविड के प्रकोप के बाद से, गैर-संपर्क वाले थर्मामीटर या इन्फ्रारेड तापमान सेंसर गन बाजार में दुर्लभ हो गई हैं, और बहुत अधिक कीमत पर बेची जा रही हैं। इनकी कमी को दूर करने और मांग के अनुरूप इसकी आपूर्ति सुनिश्चित करने के लिए मुंबई के नौसेनिक डॉकयार्ड ने 0.02 डिग्री सेल्सियस तक के शारीरिक तापमान को सटीकता के साथ नापने में सक्षम गन डिजाइन और विकसित किया है। यह एक तरह का थर्मामीटर है जो किसी के शारीरिक संपर्क में आए बिना ही उसके शरीर का तापमान जांच लेता है। इसमें एक इन्फ्रारेड सेंसर और एक एलईडी डिस्प्ले लगा हुआ है जो एक माइक्रोकंट्रोलर के साथ जुड़ा हुआ है। यह 9 वोल्टेज की क्षमता वाली बैटरी पर चलता है ।
इस गन की विनिर्माण लागत 1000 रुपये से कम होने की वजह से , आवश्यकता पडने पर डॉकयार्ड में इन्हे बडी संख्या में बनाया जा सकता है। इसके लिए जरुरी संसाधनों को जुटाने का कार्य प्रगति पर है।
प्रधानमंत्री कार्यालय
प्रधानमंत्री ने केंद्रशासित प्रदेश जम्मू-कश्मीर के गांवों द्वारा शत-प्रतिशत ओडीएफ प्लस का दर्जा प्राप्त करने के लिए जम्मू-कश्मीर को बधाई दी
प्रधानमंत्री श्री नरेन्द्र मोदी ने स्वच्छ भारत मिशन  चरण-II के अंतर्गत 'मॉडल' श्रेणी में केंद्रशासित प्रदेश जम्मू-कश्मीर के गांवों द्वारा शत-प्रतिशत ओडीएफ प्लस  का दर्जा प्राप्त करने के लिए जम्मू-कश्मीर की सराहना की है।
प्रधानमंत्री मोदी ने एक्स पर पोस्ट किया:
"प्रशंसनीय प्रयास, जिसके लिए मैं जम्मू-कश्मीर के लोगों को बधाई देता हूं। यह स्वच्छ और स्वस्थ भारत की दिशा में हमारी यात्रा में एक महत्वपूर्ण कदम है।"
वित्त मंत्रालय
अहमदाबाद में आयकर विभाग का तलाशी अभियान
आयकर विभाग ने अहमदाबाद स्थित एक समूह पर 08.09.2021 को तलाशी और जब्ती अभियान चलाया। यह समूह गुजरात के प्रमुख व्यापारिक घरानों में से एक है जो मुख्य रूप से मीडिया और रियल एस्टेट क्षेत्रों में कार्यरत है। समूह की मीडिया शाखा में इलेक्ट्रॉनिक्स, डिजिटल और साथ ही प्रिंट मीडिया शामिल हैं। जबकि रियल एस्टेट कारोबार में अफोर्डेबल हाउसिंग प्रोजेक्ट्स और शहरों के इंफ्रास्ट्रक्चर प्रोजेक्ट शामिल हैं। तलाशी अभियान 20 से अधिक परिसरों में चलाया गया।
तलाशी अभियान के दौरान, बड़ी संख्या में आपत्तिजनक दस्तावेज, लूज शीट, डिजिटल सबूत आदि पाए गए हैं और उन्हें जब्त भी किया गया। इन सबूतों में कई वित्त वर्षों के दौरान समूह के बेहिसाब लेनदेन के विस्तृत रिकॉर्ड मौजूद पाए गए हैं। इन सबूतों से 500 करोड़ रुपये से अधिक बेहिसाब नकद प्राप्तियों का संकेत मिला है जो कि ट्रांसफरेबल डेवलपमेंट राइट  प्रमाणपत्रों की बिक्री से किए गए हैं। अचल संपत्ति प्रोजेक्ट और जमीन सौदों में 350 करोड़ रुपये से अधिक के ऑन-मनी लेनदेन के दस्तावेजों के सबूत मिले हैं।
कुल मिलाकर, 150 करोड़ रुपये से अधिक के नकद आधारित ऋण और ब्याज भुगतान/पुनर्भुगतान के प्रमाण भी मिले हैं जिनका हिसाब नहीं दिया गया है। इसके अलावा, बेहिसाब नकद व्यय, नकद में अग्रिम प्राप्ति और नकद में ब्याज भुगतान के प्रमाण भी मिले हैं। अब तक विभिन्न परिसरों से एक करोड़ रुपये से अधिक नकद और 2.70 करोड़ रुपये के आभूषण जब्त किए जा चुके हैं। समूह से बड़ी संख्या में फर्जी व्यक्तियों और वर्षों से कोऑपरेटिव हाउसिंग सोसाइटियों के नाम पर अर्जित संपत्तियों के मूल दस्तावेज भी मिले हैं।
कुल मिलाकर, खोज और जब्ती अभियान ने पिछले कई वर्षों में 1,000 करोड़ रुपये से अधिक के लेन-देन का खुलासा किया है और इसका कोई हिसाब नहीं है। तलाशी में 14 लॉकर भी मिले, जिन पर प्रतिबंध लगा दिया गया है।
तलाशी अभियान अभी भी जारी है और आगे की जांच जारी है।
विद्युत मंत्रालय
अंतर्राष्ट्रीय योग दिवस 2022 से पहले योग उत्सव आयोजित
स्वस्थ जीवन के लिए योगाभ्यास को प्रोत्साहित करने के उद्देश्य से विद्युत मंत्रालय ने आज नेहरू पार्क में योग उत्सव का आयोजन किया। यह आयोजन 21 जून को मनाए जाने वाले अंतर्राष्ट्रीय योग दिवस की उलटी गिनती के रूप में किया गया। 21 जून को अंतर्राष्ट्रीय योग दिवस 2022 मनाया जाएगा। मोरारजी देसाई राष्ट्रीय योग संस्थान के योग गुरुओं के निर्देशन में सामान्य योग प्रोटोकॉल्स  आसनों का लाइन डिमॉन्सट्रेशन किया गया।
इस अवसर पर केंद्रीय विद्युत, नवीन और नवीकरणीय ऊर्जा मंत्री श्री आर.के. सिंह, विद्युत राज्यमंत्री श्री कृष्णपाल, विद्युत मंत्रालय तथा आरईसी, पीएफसी, एनटीपीसी, टीएचडीसी, पीजीसीआईएल तथा एनएचपीसी जैसी सरकारी क्षेत्र की विभिन्न कंपनियों के वरिष्ठ अधिकारी उपस्थित थे। एक घंटे का यह योग उत्सव प्रातः 7 बजे से 8 बजे तक मनाया गया और इसमें सक्रिय रूप से 400 से अधिक व्यक्तियों ने भाग लिया।
आजादी का अमृत महोत्सव के परिप्रेक्ष्य में अंतर्राष्ट्रीय योग दिवस 2022 से पूर्व इस योग उत्सव का आयोजन किया गया।
राष्ट्रपति सचिवालय
राष्ट्रपति ने भारतीय कंपनी सचिव संस्थान के 55वें स्थापना दिवस समारोह में भाग लिया
संसाधनों के प्रबंधन में कॉर्पोरेट जगत की भूमिका ट्रस्टी की होनी चाहिए: राष्ट्रपति मुर्म
राष्ट्रपति श्रीमती द्रौपदी मुर्मु ने आज  नई दिल्ली में भारतीय कंपनी सचिव संस्थान  के 55वें स्थापना दिवस समारोह में भाग लिया।
इस अवसर पर राष्ट्रपति ने कहा कि कंपनी सचिवों को यह याद रखना चाहिए कि उनकी निष्ठा किसी कंपनी के अधिकारी या पेशेवर के रूप में कानूनी कार्य करने तक ही सीमित नहीं है, बल्कि उनका कर्तव्य देश के हर उस नागरिक के प्रति भी है जो इस विकास यात्रा में पीछे छूट गया है। उन्होंने इस बात पर जोर दिया कि संसाधनों के प्रबंधन में कॉर्पोरेट जगत की भूमिका ट्रस्टी की होनी चाहिए। उन्होंने कहा कि सेवा की भावना ही उनका मूल मंत्र होना चाहिए। उन्होंने उनसे गांधीजी के बताए सूत्र "सबसे गरीब और सबसे असहाय व्यक्ति का चेहरा याद रखें" को याद रखते हुए अच्छे कॉर्पोरेट प्रशासन के मार्ग पर आगे बढ़ने का आग्रह किया। उन्होंने कहा कि उनका लक्ष्य "मानवीय गरिमा के साथ समृद्धि" का होना चाहिए।
राष्ट्रपति ने कहा कि गांधीजी द्वारा बताए गए सात पापों में से तीन पाप हैं - बिना मेहनत के धन, चरित्र के बिना ज्ञान और नैतिकता के बिना व्यापार। उन्होंने कहा कि इन तीन पापों से जुड़े सबक कंपनी सचिवों के लिए हमेशा मार्गदर्शक बने रहने चाहिए। उन्होंने कहा कि "व्यापार में नैतिकता" "व्यावसाय नैतिकता" से अधिक महत्वपूर्ण है। उन्होंने कहा कि कॉर्पोरेट प्रशासन के एक सतर्क प्रहरी के रूप में कंपनी सचिवों को यह ध्यान रखना होगा कि 'ईज़ ऑफ डूइंग बिज़नेस' को और बेहतर करने के लिए बनाए गए कानूनी प्रावधानों का दुरुपयोग न हो।
राष्ट्रपति ने कहा कि आज भारत नई ऊंचाइयों को छू रहा है। आर्थिक हो या सामाजिक विकास, हम अग्रणी राष्ट्र बनने की ओर अग्रसर हैं। ऐसे में यह और भी महत्वपूर्ण हो जाता है कि हमारे पेशेवर न केवल योग्य और सक्षम हों, बल्कि साहसी और रचनात्मक भी हों। उन्होंने कहा कि भारत के कॉर्पोरेट प्रशासन का भविष्य कंपनी सचिवों की इच्छाशक्ति और कार्यों पर निर्भर करता है। वे भारत को 'गुड कॉरपोरेट गवर्नेंस' के साथ-साथ 'गुड गवर्नेंस' का रोल मॉडल भी बना सकते हैं।
राष्ट्रपति ने कहा कि आईसीएसआई का काम न केवल देश में ऐसे पेशेवर तैयार करना है जो कॉर्पोरेट कामकाज और कानूनों में सक्षम, योग्य और कुशल हों बल्कि उन्हें ऐसे बोर्डरूम, ऐसा समाज और संस्कृति का निर्माण भी करना है जहां सुशासन, सत्यनिष्ठा और अनुशासन सिर्फ खोखले शब्द भर न हों। ये तो जीवन के हर पहलू के सार्वभौमिक सत्य होने चाहिए और किसी भी निर्णय को मापने का पैमाना भी होने चाहिए।
राष्ट्रपति ने कहा कि परिवर्तन ही प्रकृति का नियम है। अगर हम परिवर्तन के साथ सहज नहीं हैं, या अगर हम समय के साथ अपने नज़रिए, पद्धति और काम करने के तरीके को नहीं बदलते हैं तो सुशासन की हमारी आकांक्षा पूरी नहीं होगी। चाहे वह एआई जैसे नए तकनीकी आविष्कार हों, या नियामक माहौल में बदलाव हो, इन सभी बदलावों के साथ हमें भी बदलना होगा। उन्हें यह जानकर खुशी हुई कि आईसीएसआई ने न केवल आवश्यकता के अनुसार अपने पाठ्यक्रम को अपडेट किया है बल्कि अनुसंधान को भी बढ़ावा दिया है।
राष्ट्रपति का भाषण पढ़ने के लिए कृपया यहां क्लिक करें।
पूर्वोत्तर क्षेत्र विकास मंत्रालय
डॉ जितेंद्र सिंह ने वाराणसी में ‘गंतव्य पूर्वोत्तर’ समारोह के दूसरे दिन प्रतिभागियों से मुलाकात की
विकास के पूर्वोत्तर मॉडल को पूरे भारत भर में दुहराया जा रहा है : डोनर मंत्री
केंद्रीय पूर्वोत्तर क्षेत्र विकास  राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा एवं अंतरिक्ष राज्य मंत्री डॉ जितेंद्र सिंह ने आज वाराणसी में कहा कि विकास एवं अवसर के पूर्वोत्तर मॉडल को देश भर में दुहराया जा रहा है और ऐसा इसलिए संभव हुआ है क्योंकि देश के विभिन्न हिस्सों में लोगों, विशेष रूप से युवाओं को उन अवसरों से लगातार अवगत कराया जा रहा है जो पूर्वोत्तर क्षेत्र उनके लिए प्रस्तुत कर सकता है।
वाराणसी में बीएचयू परिसर में चार दिवसीय ‘गंतव्य पूर्वोत्तर’ के दूसरे दिन विभिन्न मंडपों का अवलोकन करते हुए एवं प्रतिभागियों एवं आगंतुकों, जिनमें अधिकांश युवा थे, से परस्पर बातचीत करते हुए डॉ जितेंद्र सिंह ने कहा कि इसके बावजूद कि विश्वविद्वालय के विभिन्न विभागों में परीक्षाएं चल रही हैं, इस समारोह को बेहद उत्साजनक प्रतिक्रिया प्राप्त हुई है। उन्होंने कहा कि बड़ी संख्या में छात्र मंडपों का अवलोकन कर रहे हैं और पूर्वोत्तर के छात्रों के साथ बातचीत कर रहे हैं।
डॉ जितेंद्र सिंह ने बांस का विशेष रूप से उल्लेख करते हुए कहा कि संभवत: ऐसा पहली बार हुआ होगा कि बुद्ध की बांस की प्रतिमा और कामख्या के पवित्र मंदिर के बांस के मॉडल सहित बांस के एपयोग के विभिन्न पहलुओं को इतने व्यापक रूप से प्रदर्शित किया जा रहा है। उन्होंने कहा कि इसका सकारात्मक परिणाम यह रहा कि बड़ी संख्या में युवा एवं मीडियाकर्मी यह समझने के लिए इस स्थान का भ्रमण कर रहे हैं कि आजीविका के स्रोतों में मदद करने एवं जीवन की सुगमता में इससे कैसे मदद मिल सकती है।
फूड आउटलेट एवं पारंपरिक सांस्कृतिक प्रदर्शनों के अतिरिक्त, बी2बी बैठकों ने युवाओं को काफी आकर्षित किया जिन्होंने अपनी उद्वमशीलता योजनाओं को आगे बढ़ाने के लिए पूर्वोत्तर की पद्धति के उपयोग पर गंभीरतापूर्वक विचार किया।
निर्वाचन आयोग
संशोधित कार्यक्रम – कर्नाटक विधान परिषद के तीन उपचुनाव तथा महाराष्ट्र विधान परिषद के एक उपचुनाव के लिए नामांकन/जांच/नाम वापसी की अंतिम तिथियों में परिवर्तन
(निर्वाचन आयोग ने 07 सितंबर, 2018 को अपनी प्रेस नोट संख्या ईसीआई/पीएन/60/2018 के माध्यम से राज्य विधानसभा के सदस्यों द्वारा विधान परिषद के सदस्यों को चुनने के लिए कर्नाटक विधान परिषद के तीन उपचुनाव और महाराष्ट्र विधान परिषद के एक उपचुनाव आयोजित करने के कार्यक्रम की घोषणा की थी।
नामांकन पत्र दाखिल करने की तिथि 22 सितंबर, 2018 रखी गई थी जो महीने का अंतिम शनिवार है। भारत सरकार के वित्त मंत्रालय द्वारा 20.08.2015 को जारी अधिसूचना के अनुसार निगोशिएबल इंस्ट्रूमेंट एक्ट, 1881 के अनुच्छेद 25 के अनुसार महीने का चौथे शनिवार को सार्वजनिक अवकाश होता है। इसलिए आयोग ने उचित रूप से कार्यक्रम में परिवर्तन किया है और नामांकन भरने की अंतिम तिथि अगले कार्य दिवस यानी 24 सितंबर, 2018  को तय की गई है। परिणामस्वरूप नामांकन पत्रों की जांच, उम्मीदवारी वापस लेने की अंतिम तिथि तथा मतदान की तिथि में भी निम्नलिखित परिवर्तन किए गए हैं :
|
|
क्र.सं.
|
|
कार्यक्रम
|
|
तिथि और दिन
|
|
-
|
|
नामांकन पत्र दाखिल करने की अंतिम तिथि
|
|
24 सितंबर, 2018 
|
|
-
|
|
नामांकन पत्रों की जांच
|
|
25 सितंबर, 2018 
|
|
-
|
|
उम्मीदवारी वापस लेने की अंतिम तिथि
|
|
27 सितंबर, 2018 
|
|
-
|
|
मतदान की तिथि
|
|
04 अक्टूबर, 2018 
|
|
-
|
|
मतदान का समय
|
|
सवेरे 09.00 बजे से शाम 04.00 बजे तक
|
|
-
|
|
वोटों की गिनती
|
|
04 अक्टूबर, 2018  शाम 05 बजे
|
|
-
|
|
इस तिथि तक निर्वाचन पूरा होना चाहिए
|
|
06 अक्टूबर, 2018
सड़क परिवहन एवं राजमार्ग मंत्रालय
श्री नितिन गडकरी 28 जनवरी को बीकानेर और नागौर में चार राष्ट्रीय राजमार्ग परियोजनाओं का उद्घाटन करेंगे और आधारशिला रखेंगे
केंद्रीय सड़क परिवहन एवं राजमार्ग, नौवहन, जल संसाधन, नदी विकास एवं गंगा संरक्षण मंत्री श्री नितिन गडकरी 28 जनवरी को राजस्थान में चार राष्ट्रीय राजमार्ग परियोजनाओं का उद्घाटन करेंगे और आधारशिला रखेंगे। इसमें से तीन परियोजनाएं बीकानेर में और एक नागौर में है।
बीकानेर में जिस पहली परियोजना की आधारशिला रखी जानी है वो रायसिंहनगर से लेकर पूगल तक 2 लेन की 162.46 किलोमीटर लंबी सड़क है। इस सड़क को 687.07 करोड़ रुपये की लागत से भारतमाला परियोजना के अंतर्गत ईपीसी प्रणाली से बनाया जा रहा है। दूसरी परियोजना राष्ट्रीय राजमार्ग-911 के खाजूवाला-पूगल और पूगल-दंतौर-जग्गासर-गोकल-गोडू-रंजीतपुरा-चारणवाला-नौख-बाप हिस्सों पर 4/2 लेन की होगी जिसे एचएएम आधार पर भारतमाला परियोजना के अंतर्गत बनाया जा रहा है। 212.107 किलोमीटर लंबी इस परियोजना की अनुमानित लागत 895 करोड़ रुपये है। तीसरी परियोजना राष्ट्रीय राजमार्ग-15 के बीकानेर-फलौदी हिस्से पर 4/2 लेन की होगी जिसे बीओटी आधार पर एनएचडीपी चरण-4 के अंतर्गत बनाया जाएगा। ये 159.3 किलोमीटर लंबा राजमार्ग है जिसकी अनुमानित लागत 844.48 करोड़ रुपये है।
नागौर में माननीय मंत्री एनएच-65 के सालासर-नागौर हिस्से पर 2 लेन की परियोजना का उद्घाटन करेंगे जिसे एचएएम आधार पर बनाया जाएगा जिसकी कुल लंबाई 119.594 किलोमीटर और लागत 480 करोड़ रुपये है।
स्वास्थ्य एवं परिवार कल्याण मंत्रालय
जी20 इंडिया प्रेसीडेंसी
जी20 स्वास्थ्य कार्य समूह की पहली बैठक 18 से 20 जनवरी तक तिरुवनंतपुरम  में आयोजित की जाएगी
भारत की जी20 अध्यक्षता के तहत स्वास्थ्य कार्य समूह की पहली बैठक 18 से 20 जनवरी, 2023 तक तिरुवनंतपुरम  में आयोजित की जाएगी। एक महत्वपूर्ण उपलब्धि के रूप में भारत ने 1 दिसंबर, 2022 को जी20 की अध्यक्षता ग्रहण की। भारत वर्तमान में जी20 ट्रोइका का हिस्सा है, जिसमें इंडोनेशिया, भारत और ब्राजील शामिल हैं। ऐसा पहली बार हो रहा है कि ट्रोइका में तीन विकासशील और उभरती अर्थव्यवस्थाएं शामिल हैं।
प्रधानमंत्री श्री नरेन्द्र मोदी ने यह दोहराया कि भारत की जी20 अध्यक्षता समावेशी, कार्य उन्मुख और निर्णायक होगी। प्रधानमंत्री द्वारा प्रस्तुत थीम: 'एक पृथ्वी, एक परिवार, एक भविष्य' भारत के 'वसुधैव कुटुम्बकम' के दर्शन का प्रतिपादन करता है। यह दुनिया के लिए महामारी के बाद एक स्वस्थ विश्व के निर्माण की दिशा में मिलकर काम करने का आह्वान है।
भारत की जी20 अध्यक्षता के स्वास्थ्य ट्रैक में चार हेल्थ वर्किंग ग्रुप  बैठकें और एक हेल्थ मिनिस्ट्रियल मीटिंग  शामिल होंगी। तिरुवनंतपुरम , गोवा, हैदराबाद  और गांधीनगर  सहित देश के विभिन्न स्थानों पर ये बैठकें आयोजित की जाएंगी, जिनमें भारत की समृद्ध और विविध संस्कृतियों का प्रदर्शन करने के लिए प्रधानमंत्री के आह्वान के बारे में प्रकाश डाला जाएगा।
भारत जी20 विचार-विमर्शों को समृद्ध, पूरक बनाने और समर्थन प्रदान करने के लिए एचडब्ल्यूजी की प्रत्येक बैठक के साथ एक अतिरिक्त आयोजन की मेजबानी करने की भी योजना बना रहा है। जिनमें चिकित्सा संबंधी यात्रा एवं डिजिटल स्वास्थ्य, दवाओं, निदानों और वैक्सीनों के बारे में एक कार्यशाला और परम्परागत चिकित्सा के लिए वैश्विक केन्द्र के बारे में सह-ब्रांडेड कार्यक्रम के बारे में अतिरिक्त आयोजन शामिल है। चिकित्सा संबंधी यात्रा के बारे में आयोजित अतिरिक्त कार्यक्रम 18 से 20 जनवरी 2023 को तिरुवनंतपुरम में एचडब्ल्यूजी की पहली बैठक से हटकर आयोजित किया जाएगा।
जी20 प्रेसीडेंसी के अध्यक्ष के रूप में भारत का उद्देश्य उन महत्वपूर्ण क्षेत्रों पर प्रकाश डालते हुए स्वास्थ्य प्राथमिकताओं और पिछली प्रेजिडेंसीज़ की उन प्रमुख उपलब्धियों को जारी रखना तथा समेकित करना है, जिन्हें मजबूत बनाए जाने की आवश्यकता है। भारत का लक्ष्य स्वास्थ्य सहयोग में लगे विभिन्न बहुपक्षीय मंचों पर आयोजित चर्चाओं में समावेश हासिल करना और एकीकृत कार्य दिशा में काम करना है। इस उद्देश्य के लिए भारत ने जी20 स्वास्थ्य ट्रैक के लिए निम्नलिखित तीन प्राथमिकताओं की पहचान की है :
प्राथमिकता I: स्वास्थ्य आपात स्थितियों की रोकथाम, तैयारी और प्रतिक्रिया 
प्राथमिकता II: सुरक्षित, प्रभावी, गुणवत्तायुक्त और सस्ती चिकित्सा प्रतिउपायों  तक पहुंच और उपलब्धता पर ध्यान देते हुए औषधि क्षेत्र में सहयोग को मजबूत बनाना
प्राथमिकता III: वैश्विक स्वास्थ्य कवरेज मे सहायता और स्वास्थ्य देखभाल सेवा आपूर्ति में सुधार के लिए डिजिटल स्वास्थ्य नवाचार और समाधान
उपरोक्त प्राथमिकताओं से संबंधित विषयगत चर्चाओं का आयोजन एचडब्ल्यूजी बैठकों में आयोजन किया जाएगा। इन बैठकों में जी20 सदस्य देशों, विशेष आमंत्रित देशों और संबंधित अंतरराष्ट्रीय संगठनों के प्रतिनिधि शामिल होंगे।
प्रधानमंत्री कार्यालय
प्रधानमंत्री ने कादरी गोपालनाथ के निधन पर शोक प्रकट किया
प्रधानमंत्री श्री नरेन्द्र मोदी ने आज कर्नाटक संगीत के वरिष्ठ संगीतज्ञ श्री कादरी गोपालनाथ के निधन पर शोक व्यक्त किया। उन्होंने कहा, “असाधारण कादरी गोपालनाथ उत्कृष्टता के प्रतीक थे। अपनी अनूठी लगन और प्रतिभा के बल पर उन्होंने कर्नाटक संगीत में महत्वपूर्ण योगदान दिया। उनका संगीत सभी महाद्वीपों में लोकप्रिय था। उनके निधन से मुझे अपार दुख पहुंचा है। मेरी संवेदनाएं उनके परिजनों और प्रशंसकों के साथ हैं।”
असाधारण कादरी गोपालनाथ उत्कृष्टता के प्रतीक थे। अपनी अनूठी लगन और प्रतिभा के बल पर उन्होंने कर्नाटक संगीत में महत्वपूर्ण योगदान दिया। उनका संगीत सभी महाद्वीपों में लोकप्रिय था। उनके निधन से मुझे अपार दुख पहुंचा है। मेरी संवेदनाएं उनके परिजनों और प्रशंसकों के साथ हैं।
रक्षा मंत्रालय
मालाबार-20
चरण 1: 03 से 06 नवंबर 2020 तक
मालाबार नौसैन्य अभ्यास के 24वें संस्करण का आयोजन नवंबर 2020 में दो चरणों में किया जाएगा। इस नौसैन्य अभ्यास के पहले चरण का आयोजन 03 से 06 नवंबर 2020 तक बंगाल की खाड़ी में स्थित विशाखापटनम में होगा जिसमें भारतीय नौसेना , यूनाइटेड स्टेट्स नेवी , जापान मैरिटाइम सेल्फ डिफेंस फोर्स  और रॉयल ऑस्ट्रेलियन नेवी  शामिल होगी।
नौसैन्य अभ्यास की मालाबार श्रृंखला की शुरुआत 1992 में आईएन-यूएसएन के द्विपक्षीय अभ्यास के रूप में हुई थी। जेएमएसडीएफ मालाबार से 2015 में जुड़ा। अब 2020 का संस्करण आरएएन के इस अभ्यास में शामिल होने का गवाह बनेगा।
मालाबार 20 के पहले चरण में भारतीय नौसेना की इकाइयां, अमेरीकन शिप  जॉन एस मैक्केन , ऑस्ट्रेलिया  के एमएच-60 हैलिकॉप्टर समेत बैलारात जहाज  और जापान मैरिटाइम सेल्फ डिफेंस शिप  ओनामी  के साथ एसएच-60 हैलिकॉप्टर हिस्सा लेंगे।
अभ्यास के पहले चरण में भारतीय नौसेना का नेतृत्व फ्लैग ऑफिसर कमांडिंग ईस्टर्न फ्लीट, रियर एडमिरल संजय वात्सायन करेंगे। इस अभ्यास में भारतीय नौसेना की ओर से नाशक रणविजय, युद्ध पोत शिवालिक, अपतटीय पेट्रोल जहाज सुकन्या, फ्लीट सपोर्ट शिप शक्ति और सबमरीन सिंधुराज हिस्सा लेंगी। इसके साथ ही एडवांस्ड जेट ट्रेनर हॉक, लंबी रेंज का समुद्री पेट्रोल विमान पी-81, समुद्री पेट्रोल विमान डॉर्नियर और हैलिकॉप्टर भी इस अभ्यास में हिस्सा लेंगे।
कोविड-19 महामारी को देखते हुए यह अभ्यास ‘गैर-संपर्कीय, केवल समुद्र में’ अभ्यास के तौर पर आयोजित किया जा रहा है। यह मैत्रीपूर्ण सेनाओं के बीच उच्च स्तर के समन्वय और तालमेल का प्रदर्शन करेगा जो कि खुले और समावेशी इंडो-पेसिफिक के उनके साझा मूल्य और प्रतिबद्धता सहित अन्तर्राष्ट्रीय आदेशों के अनुसार नियम आधारित होगा।
मालाबार 20 के प्रथम चरण में जटिल और उन्न्त नौसैन्य अभ्यास देखने को मिलेंगे जिनमें सतह, एंटी-सबमरीन और एंटी-एयर युद्ध संचालन, क्रॉस डेक फ्लाइंग, नौसैनिक विकास और हथियार चलाने का अभ्यास शामिल होगा।
मालाबार 20 के दूसरे चरण का आयोजन नवंबर 2020 के मध्य में अरब सागर में किया जाएगा।
रक्षा मंत्रालय
आईएनएस सतपुरा ने मनीला का दौरा किया
मित्र देशों की नौसेनाओं के साथ सैन्य सहयोग बढ़ाने के लिए, दक्षिण चीन सागर  तथा पश्चिमी प्रशांत में तैनात भारतीय नौसेना के जहाज सतपुरा ने 03 से 06 जून 2022 तक मनीला का दौरा किया। इस दौरे का उद्वेश्य आपसी कामकाजी संबंधों तथा भारतीय नौसेना एवं फिलीपींस की नौसेना के बीच पारस्परिकता को सुदृढ़ बनाना था।
यात्रा के दौरान, कमांडिंग अधिकारी कैप्टन साकेत खन्ना ने फिलीपींस बेड़े के डिप्टी कमांडर राय विसेंट त्रिनिदाद से मुलाकात की। फिलीपींस की नौसेना के अधिकारियों एवं नाविकों ने भारतीय नौसेना के जहाज का दौरा किया जिन्हें आधुनिक स्टील्थ फ्रिगेट के स्वदेशी डिजाइन और निर्माण के बारे में जानकारी दी गई। दोनों नौसेनाओं के कार्मिकों ने मैत्री फुटबॉल और बास्केटबॉल मैचों में भी भाग लिया।
आईएनएस सतपुरा स्वदेशी रूप से डिजायन की गई तथा निर्मित्त 6000 टन गाइडेड मिसाइल स्टील्थ फ्रिगेट है जो वायु, सतह तथा समुद्र के भीतर शत्रुओं की खोज करने तथा उन्हें नष्ट करने के लिए सुसज्जित है। यह जहाज विशाखापट्टनम में स्थित पूर्वी बेड़े का एक हिस्सा है।
रसायन एवं उर्वरक मंत्रालय
उर्वरक विभाग, 1 से 15 सितंबर, 2020 तक स्वच्छता पखवाड़ा मना रहा है
कोविड-19 महामारी के प्रकोप को देखते हुए इस वर्ष स्वच्छता पखवाड़ा और भी महत्वपूर्ण: श्री गौड़ा
केंद्रीय उर्वरक विभाग 1 से 15 सितंबर, 2020 तक स्वच्छता पखवाड़ा मना रहा है। विभाग के अंतर्गत आने वाले सभी सार्वजनिक उपक्रम और अन्य संगठन बड़े पैमाने पर स्वच्छता अभियान में भाग ले रहे हैं।
केंद्रीय रसायन और उर्वरक मंत्री श्री डी.वी. सदानंद गौड़ा ने एक ट्वीट में कहा कि कोविड-19 महामारी के प्रकोप को देखते हुए इस साल स्वच्छता पखवाड़ा और भी महत्वपूर्ण हो गया है।
श्री गौड़ा ने कहा कि संपूर्ण उर्वरक उद्योग, डीलरों और व्यापारियों के प्रयासों से देश की स्वच्छता में सकारात्मक परिणाम दिखाई देंगे।
मंत्री ने विभाग के सभी अधिकारियों और कर्मचारियों की उनके प्रयासों के लिए सराहना की और स्वच्छता पखवाड़ा को सफल बनाने के लिए शुभकामनाएं दीं।
सचिव  श्री छबीलेंद्र राउल ने आज स्वच्छता की शपथ दिलाई। विभाग के वरिष्ठ अधिकारियों ने शपथ ली।
प्रधानमंत्री कार्यालय
प्रधानमंत्री ने भारतीय नौसेना और कोचीन शिपयार्ड लिमिटेड को 'विक्रांत' की पहली समुद्री यात्रा के लिए बधाई दी
प्रधानमंत्री श्री नरेन्द्र मोदी ने स्वदेशी विमान वाहक पोत 'विक्रांत' की पहली समुद्री यात्रा के लिए भारतीय नौसेना और कोचीन शिपयार्ड लिमिटेड को बधाई दी है। प्रधानमंत्री ने कहा कि यह मेक इन इंडिया का अद्भुत उदाहरण है।
प्रधानमंत्री ने एक ट्वीट में कहा;
'भारतीय नौसेना की डिजाइन टीम द्वारा डिज़ाइन किया गया और @cslcochinद्वारा निर्मित स्वदेशी विमान वाहक 'विक्रांत' ने आज अपनी पहली समुद्री यात्रा की। यह @makeinindiaका एक अद्भुत उदाहरण है। इस ऐतिहासिक मील के पत्थर के लिए@indiannavyऔर @cslcochinको बधाई।'
सूचना और प्रसारण मंत्रालय
आईएफएफआई 2019 का समापन समारोह
समापन समारोह में केन्द्रीय पर्यावरण, वन और जलवायु परिवर्तन राज्य मंत्री श्री बाबुल सुप्रियो व अन्य गणमान्य व्यक्ति शामिल हुए
आईएफएफआई अगले वर्ष महान फिल्म निर्माता सत्यजीत रे पर फोकस करेगी : सूचना और प्रसारण मंत्रालय सचिव श्री अमित खरे
 का समापन समारोह आज  को श्यामा प्रसाद मुखर्जी इंडोर स्टेडियम, तालेगांव, गोवा में आयोजित हुआ। समारोह में गोवा के राज्यपाल श्री सत्यपाल मलिक, मुख्यमंत्री डॉ. प्रमोद सावंत, केन्द्रीय पर्यावरण, वन और जलवायु परिवर्तन राज्य मंत्री श्री बाबुल सुप्रियो तथा सिने जगत की प्रमुख हस्तियां शामिल हुई।
दिग्गज संगीतकार श्री इलैयाराजा, अभिनेता श्री प्रेम चोपड़ा और तकाशी मिक्के, श्री विजय देवेराकोंडा, श्री आनंद एल. राय सहित देश-विदेश की जानी मानी हस्तियां समारोह में शामिल हुई। इस अवसर पर गोवा के उपमुख्यमंत्री श्री मनोहर अजगांवकर व श्री चंद्रकांत कावलेकर, संसद सदस्य श्रीमती रूपा गांगुली और श्री रवि किशन, गोवा के मुख्य सचिव श्री परिमल राय, गोवा मनोरंजन सोसाइटी के उपाध्यक्ष श्री सुभाष फाल देसाई, गोवा गोवा मनोरंजन सोसाइटी के सीईओ श्री अमित सतीजा, आईएफएफआई संचालन समिति के सदस्य शाजी एन. करुण, श्री राहुल रवैल और अंतर्राष्ट्रीय जूरी सदस्य जॉन बेली, रॉबिन कैंपिलो, श्री रमेश सिप्पी भी उपस्थित थे।
समारोह का उद्घाटन करते हुए सूचना एवं प्रसारण मंत्रालय के सचिव श्री अमित खरे ने कहा कि आईएफएफआई 2020 और 2021 महान फिल्म निर्माता सत्यजीत रे को श्रद्धांजलि देगा। सत्यजीत रे के शत वर्ष समारोह अगले वर्ष से आयोजित होगा। महोत्सव पूरी तरह सफल रहा है। पूरी दुनिया के सिने प्रेमियों के साथ-साथ विख्यात फिल्म निर्माता, कलाकार और फिल्म समालोचक महोत्सव में शामिल हुए। हमारा प्रयास है कि 51वां आईएफएफआई और बढि़या स्तर पर आयोजित किया जाए। 50वें आईएफएफआई में 76 देशों की 190 फिल्में दिखाई गई। इनमें 90 भारतीय प्रीमियर, 6 वर्ल्ड प्रीमियर और 11 एशियन प्रीमियर शामिल थीं। इस वर्ष ऑस्कर नामांकन प्राप्त 24 फिल्मों को दिखाया गया। 12,000 से अधिक प्रतिनिधि महोत्सव में शामिल हुए। इस अवसर पर श्री इलैयाराजा, श्री प्रेम चोपड़ा, श्रीमती मंजू वोरा, श्री अरविन्द स्वामी और श्री हाउबम पबन कुमार को सम्मानित किया गया।
समापन समारोह का संचालन अभिनेत्री सोनाली कुलकर्णी और कुणाल कपूर ने किया। 50वें भारतीय अंतर्राष्ट्रीय फिल्म महोत्सव के लिए फोकस देश के रूप में रूस को चुना गया था। भारतीय पैनोरमा वर्ग में 26 फीचर फिल्मों और 15 गैर-फीचर फिल्मों का प्रदर्शन किया गया। महोत्सव में गोल्डन पिकॉक रेट्रोस्पेक्टिव, डेब्यू फिल्म प्रतिस्पर्धा, सोल ऑफ एशिया रेट्रोस्पेक्टिव, मास्टर फिल्ममेकर कलेक्शन, दिव्यांगजनों के लिए फिल्में, विश्व पैनोरमा 2019, भारत की क्लासिक फिल्में, आईसीएफटी-यूनेस्को गांधी पदक प्रतियोगिता, भारतीय नई धारा की फिल्में, कोंकणी फिल्म पैकेज और दादासाहेब फाल्के पुरस्कार शामिल थे। महोत्सव में महिला निर्देशकों की 50 फिल्में दिखाई गई।
50वें आईएफएफआई में पिछले 10 वर्षों के दौरान बनी 17 एमआईएफएफ पुरस्कार प्राप्त फिल्मों का प्रदर्शन किया गया। इन फिल्मों का चयन फिल्म प्रभाग द्वारा किया गया था। अंतर्राष्ट्रीय स्तर पर विभिन्न फिल्म महोत्सवों जैसे केन्स फिल्म फेस्टिवल, वेनिस फिल्म फेस्टिवल, बर्लिन फिल्म फेस्टिवल, मुम्बई फिल्म फेस्टिवल, संडेन्स फिल्म फेस्टिवल, बुसान फिल्म फेस्टिवल आदि की चर्चित फिल्मों का प्रदर्शन भी महोत्सव के दौरान किया गया। भारतीय सिनेमा के 13 गणमान्य व्यक्तियों को होमेज सैक्शन के तहत श्रद्धांजलि दी गई। महोत्सव में दो बार पाल्म डी’ओर पुरस्कार विजेता केन लोएच पर एक रेट्रोस्पेक्टिव वर्ग भी शामिल था।